《疏影 题王孝廉宪成婉卿夫人拈花图照》
明代·张绉英

花融月定。正彩云一朵，扶下香影。袅袅明霞，吹皱罗衣，花天恰影妆靓。

大罗旧侣同心梦，早谱得、霓裳仙咏。看一枝、入手名花，合与东风管领。

咫尺蓬瀛未远，好相携玉佩，共住清境。黛管脂箱，都入浓春，艳绝芙蓉明镜。

芳心已向幽兰识，算画里、香盟堪證。待相逢、得傍琼台，应有瑶华持赠。

作者简介：张洙，号平台，顺德人。